Adresse-tidende for Brevig, Stathelle, Langesund, Bamble og Eidanger

Adresse-Tidende for Brevig, Stathelle, Langesund, Bamble og Eidanger (kalt Brevigs Adresse) var en norsk avis, utgitt i Brevik i Telemark fylke fra 1849 til 1898.

Historie og profil 
Adresse-Tidende ble startet 18. juni 1849, i Brevik; den dekket den lille byen og de omkringliggende områder.

Grunnlegger, redaktør og journalist var William Thrane, teolog, tidligere journalist i Statsborgeren, og fetter av Marcus Thrane.

Thrane hadde en konservativ tone, men hadde en ukonvensjonell stil å skrive på. Han var den første journalisten i Telemark som gikk bort fra det høytidelige avisspråket, men brukte en frisk muntlig stil. Han hadde  noen feider med Herman Bagger, redaktør av Correspondenten, selv om Adresse-Tidende og Correspondenten strengt tatt tilhørte forskjellige byer. Etter Thranes død i 1878, publiserte hans enke Anne Thrane avisen før den ble nedlagt den 3. mai 1898.

Referanser 

Publikasjoner nedlagt i 1898
Publikasjoner etablert i 1849
Nedlagte aviser i Telemark
Kultur i Porsgrunn
Porsgrunns historie